ཚད་ལྡན་གྱི་ལག་བསྟར་མི་སྣ་ཞེས་པ་ནི་དྲང་བདེན་དང་འདྲ་མཉམ་རྩ་དོན་དུ་འཛིན་པ།རང་གཞན་ཀུན་གྱི་བྱ་བར་བློ་དཀར་ཞིང་ཉེ་རིང་མེད་པ།ཁྲིམས་ཤེས་ཤིང་ཁྲིམས་སྐྱོང་བ།ཁྲིམས་འཛིན་ཐོབ་ཐང་ཡོད་ལ་སྤྱོད་པ་གཙང་བ་ཞིག་ངེས་པར་ཡིན་དགོས།ད་སྐབས་རྒྱལ་ཡོངས་སུ་ཚ་ཚ་འུར་འུར་གྱིས་བསྒྲགས་ཀྱིན་པ་ནི་འདྲི་གཅོད་དཀའ་བའི་བྱ་བ་མ་ཡིན་པར་ལག་བསྟར་དཀའ་བའི་གནད་དོན་རེད།དེའི་ཕྱིར་གོང་རིམ་ནས་ཀྱང་ཡོངས་ཁྱབ་ཏུ་ལག་བསྟར་བྱ་བར་གཙིགས་མཐོང་བྱེད་ཀྱིན་ཡོད་ནའང་ནུས་པ་མངོན་གསལ་དུ་ཐོན་དཀའ།རྒྱལ་ཁབ་ཁྲིམས་ཀྱིས་སྐྱོང་བའི་གཏམ་བཟང་གང་སར་འདོན་བཞིན་པའི་སྒང་འདིར་མི་དམངས་ཁྲིམས་ཁང་ནི་བྱ་བ་འདི་སྒྲུབ་པ་པོ་དངོས་ཡིན་པས།མི་དམངས་ཁྲིམས་ཁང་གི་བྱ་བར་གྲུབ་འབྲས་གསར་བ་ལེན་ཐུབ་མིན་དེ་ལག་བསྟར་དཀའ་བའི་གནད་དོན་ཐག་གཅོད་བྱེད་ཐུབ་མིན་ལ་ཐུག་ཡོད་རྐྱེན།སྲིད་གཙང་སྤྱོད་གཙང་གི་ལག་བསྟར་མི་སྣའི་དཔུང་སྡེ་ཞིག་འཛུགས་སྐྲུན་བྱེད་རྒྱུ་ནི་ཧ་ཅང་གལ་ཆེ།དེ་ལ་མི་གྲངས་ཀྱི་ཐད་ནས་དཔུང་སྡེར་རན་པ་ཞིག་ངེས་པར་དགོས་ཏེ།ལག་བསྟར་མི་སྣ་ནི་དྲང་བདེན་གྱི་དར་ཆ་འཕྱར་ནས་དྲང་བདེན་མ་ཡིན་པའི་མུན་པ་འཇོམས་མཁན་དེ་ཡིན།།